Ego Odo, dux Burgundię, notum facio tam presentibus quam futuris quod Raymundus, Belnensis canonicus, dedit et concessit domui de Buxeria quicquid juris habebat in omnibus rebusquę fuerunt tam domini Roberti de Vort, militis, quam dominę Nigre, uxoris ejus, apud Belnam, quę de casamento prefati Raimundi erant. Quod laudavit Guillermus, frater ejus, et si quid juris habebat concessit. Hanc vero donationem sepedictus Raimundus bona fide per omnia se garantire promisit. Hujus rei me defensorem et adjutorem constituo. Ut autem hoc perpetuo ratum habeatur, utriusque partis assensu sigilli mei munimine roboravi. Testes sunt Guido, prior sancti Symphoriani, Hugo prepositus de Fusiaco, magister Hugo, canonicus sancti Stephani Divionensis, Humbertus, prior Buxerię, Thomas, monachus Cistercii, Ticelinus, monachus de Maceriis, Galterus de Corbetaut, miles, Raynaudus Belledant, Girardus Jordane, Hamo Beliardus, canonicus de Marrigniaco. Actum est hoc solemniter in presentia domini Galterii, Eduensis episcopi. et mea, in ecclesia Sanctę Marię de Belna, anno M°C°XCVII°.